Alano Sepanyol

Alano Sepanyol atau buldog Sepanyol ialah satu baka Sepanyol anjing bersaiz sederhana hingga besar daripada jenis alaunt atau buldog. Ia pada pelbagai masa telah digunakan sebagai anjing perang, untuk laga lembu, untuk pengurusan lembu, untuk perburuan, dan sebagai anjing pengawal.

Pada lewat abad kedua puluh, ia menjadi baka terancam; projek pemulihan dilancarkan dan bilangannya telah pulih sejak itu. Ia diiktiraf secara rasmi di bawah undang-undang kebangsaan pada tahun 2004.

Sejarah
Asal usul alano Sepanyol tidak diketahui. Salah satu hipotesis menyebut bahawa ia diterbitkan daripada anjing yang dibawa ke Sepanyol pada Zaman Penghijrahan pada abad kelima oleh orang Alan, iaitu orang ahli pastoral nomad dari Eropah Tengah.

Rujukan bertulis pertama tentang baka ini di Sepanyol adalah dalam bab dalam Libro de la Montería de Alfonso XI ("Buku Perburuan Alfonso XI") dari abad keempat belas, yang dalamnya anjing pemburu yang dipanggil alani (tunggal: alano) diperihalkan mempunyai warna-warna cantik. Anjing jenis ini mengembara bersama dengan penjelajah Sepanyol dan digunakan sebagai anjing perang dalam penaklukan Orang Asli Amerika, serta dalam penangkapan semula hamba. Becerrillo, seekor anjing perang garang yang dimiliki oleh Juan Ponce de León, mungkin merupakan anjing jenis ini.

Anjing jenis ini ditunjukkan dalam gelanggang laga lembu dalam punaran oleh Francisco de Goya dalam siri beliau La Tauromaquia dari tahun 1816.

Dari lewat abad kesembilan belas, alano mula merosot, atas pelbagai sebab: pada tahun 1880, penggunaan anjing dalam gelanggang lembu dilarang dan amalan baharu laga lembu secara berjalan menjadi lebih meluas; cara perburuan berubah dan terdapat lebih banyak penggunaan anjing pemburu import daripada baka asing; pengurusan meluas bagi haiwan ternakan menjadi kurang lazim di sebahagian negara itu; dan pengendalian haiwan ternakan di rumah sembelih dimodenkan dan tidak lagi menggunakan anjing. Alano tidak lagi diperlukan untuk tugas tradisionalnya dan bilangannya menurun dengan cepat sehingga hampir ke tahap kelenyapan atau kepupusan baka ini.

Populasi pembiakbakaan yang terselamat dikenal pasti di pergunungan Enkarterri/Las Encartaciones di Negara Basque pada tahun 1980-an. Piawaian baka dirangka dan buku pembaka dimulakan. Dengan kerjasama Real Sociedad Canina de España dan pentadbiran municipio termasuk yang di Alanís de la Sierra, di Archidona, di Cazalla, dan di El Ronquillo, sebuah projek pemulihan dilancarkan. Terdapat dua buah persatuan baka, iaitu Asociación Nacional de Criadores de Alano Español ("Persatuan Pembiak Baka Alano Sepanyol Kebangsaan", dibentuk pada tahun 1995) dan Sociedad Española de Fomento y Cría del Alano Español ("Persatuan Sepanyol bagi Perkembangan dan Pembiakbakaan Alano Sepanyol").

Alano Sepanyol diiktiraf secara rasmi oleh Kementerian Pertanian, Perikanan, dan Makanan Sepanyol, pada tahun 2004; bersama-sama dengan anjing gembala Garafía, anjing pemburu tikus Valencia, anjing pemburu tikus Mallorca, dan anjing penuding Mallorca, ia ditambahkan ke dalam senarai baka peribumi Sepanyol. Ia tidak diiktiraf oleh Persekutuan Kinologi Antarabangsa.

Anjing jalang Uruguay telah dicadangkan diterbitkan terutamanya daripada alano Sepanyol.

Ciri
Alano Sepanyol ialah anjing besar daripada jenis alaunt atau buldog. Betina berdiri kira-kira setinggi  pada paras kelasa dan berukuran seberat kira-kira ; jantan pula pada purata kira-kira lebih tinggi sebanyak  dan lebih berat sebanyak .

Lapis bulunya pendek dan tebal tetapi tidak pernah seperti baldu, dan paling kerap berwarna brindle; ini mungkin terdiri daripada sebarang warna, termasuk kelabu atau biru, dengan hitam atau tanpa hitam. Warna lain merupakan perang kekuning-kuningan dalam mana-mana cahaya warna daripada berwarna pasir hingga merah, dengan hitam atau tanpa hitam; dan hitam dan brindle – hitam dan tan dengan kawasan sawo matang yang brindle. Muka boleh mempunyai topeng hitam atau tidak mempunyai itu; hidungnya berpigmen hitam. Tanda-tanda putih pada leher, dada, atau kaki dapat diterima, tetapi putih berlebihan tidak digalakkan.

Kepalanya besar, kuat, seakan muat dalam segi empat sama, dan brakisefalik. Muncungnya pendek, sebaik-baiknya hampir-hampir 37% daripada panjang kepala, dengan rahang yang bawah sedikit cekung; prognatisme ringan ditoleransi. Telinga terletak tinggi-tinggi dan labuh jika tidak terpotong. Kulitnya sangat tebal dengan lipatan leher dan sesetengah kedutan pada muka.

Oleh sebab baka ini digunakan untuk perburuan dalam kawanan, ia mudah bergaul dengan anjing lain.

Kegunaan
Alano digunakan dari Zaman Pertengahan sebagai anjing perang. Sejak itu, ia telah digunakan untuk pemburuan babi hutan dan rusa, sebagai anjing pengawal, dan dalam pengurusan lembu di padang ragut dan di rumah sembelih. Sehingga kira-kira penghujung abad kesembilan belas, ia digunakan dalam gelanggang lembu jantan; penggunaan ini merosot dengan perkembangan laga lembu secara berjalan.

Catatan

Rujukan

Kategori:Baka anjing
Kategori:Baka anjing berasal dari Sepanyol
Kategori:Baka buldog
Kategori:Anjing tangkap